**У С Т А В**

**на Народно читалище “Светлина 1998г.” – с.Белица**

**Община Лъки, Област Пловдив**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1. Народно читалище – “Светлина 1998г.” е юридическо лице с нестопанска дейност, отделно от членовете си, учредено съгласно разпоредбите на Закона за народните читалища, Закона за юридическите лица с нестопанска цел, Устава и Решението на учредителното събрание.**

**Чл.2.** НЧ “Светлина 1998г.” е традиционно, самоуправляващо се българско културно-просветно сдружение в с.Белица, което изпълнява и държавни културно-просветни задачи. В неговата дейност могат да участват всички физически лица, без оглед на възраст и пол, политически и религиозни възгледи и етническо самосъзнание.

**Чл.3.** НЧ “Светлина 1998г.” – с.Белица поддържа най-тесни връзки и сътрудничество с местната власт, като участва най-активно в организацията и провеждането на общински културно-просветни прояви, съобразява своята дейност със стратегията на Общината в областта на културата.

**Чл.4.** НЧ “Светлина 1998г.” провежда своята културно-просветна дейност във взаимодействие с учебните заведения, културните институти, църквата, семинарията, обществените и стопански организации и фирми, които извършват или подпомагат културната дейност за обогатяването естетическата култура на населението.

*Наименование:*

**Чл.5.** Наименованието на читалището е Народно читалище “Светлина 1998 г.”

*Седалище и адрес на управление:*

**Чл.6.** Седалището и адреса на управление на читалището е: пощ.код 4242 с.Белица, община Лъки, област Пловдив,

**ІІ. ГЛАВА ВТОРА**

**ЦЕЛИ И ЗАДАЧИ**

**Чл.7.** Основната цел на читалището е да задовалява потребностите на гражданите, свързани със:

1. развитие и обогатяване на културния живот, социална и образователна дейност в с.Белица
2. запазване на обичаите и традициите на населението от района и селото
3. разширяване знанията на жителите и приобщаването им към ценностите и постиженията на науката, изкуството и културата.
4. възпитаване и утвърждаване на националното самосъзнание, възпитаване в дух на демократизъм, родолюбие и общочовешка нравственост.
5. осигуряване на достъп до информация, развитие на културно-информационни дейности, предоставяне на информационни услуги на населението.

**Чл. 8.** За постигане на целта по чл.7, Читалището извършва основни дейности, като:

1. Уреждане и поддържане на общодостъпна библиотека с читалня, фото-, фоно-, филмо- и видеотека, както и създаване и поддържане на електронна информационна мрежа.
2. Развиване и подпомагане на любителското художествено творчество на колективи и изпълнители, съобразно условията и възможностите на читалището.
3. Организира школи, кръжоци, курсове, клубове, кино- и видеопоказ, празненства, концерти,чествания, младежки дейности, конкурси и др.
4. Събиране и разпространяване на знания за родния край.
5. Създаване и съхраняване на музейни колекции, съгласно Закона за културното наследство.
6. Предоставяне на компютърни и интернет услуги.
7. Организира изложби на отделни или групи художници.
8. Утвърждаване на здравето като висока ценност за индивида и обществото.
9. Разработване и реализация на проекти, насочени към подобряване информираността на гражданите и приобщаването им към ценностите и постиженията на науката, изкуството и културата.
10. Разработване, координиране, управление и изпълнение на проекти и програми, насочени към запазване на обичаите и традициите на българският народ, възпитание и утвърждаване на националното самосъзнание, съответстващи на целите и задачите на читалището.
11. Развитието и утвърждаването на духовните ценности, гражданското общество, здравеопазването, образованието, науката, културата, техниката, технологиите и физическата култура.
12. Осъществяване на дейности със социална насоченост, като подпомагане на социалната интеграция и личностната реализация на гражданите в неравностойно положение; защита на човешките права.
13. Осъществява дейности, свързани с опазване на околната среда и възпитаване на отношение за нейното опазване.

**Чл.9./1/** Читалището може да извършва и други дейности, подпомагащи изпълнението на основните му цели и задачи, с изключение на използване на читалищни помещения за клубове на политически организации, религиозни секти и други дейности, противоречащи на добрите нрави, националното самосъзнание и традиции.

**/2/** Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.

**/3/** Читалището не разпределя печалба.

**Чл.10.** Читалището няма право да предоставя собствено или ползвано от него имущество възмездно или безвъзмездно:

* 1. за хазартни игри и нощни заведения;
  2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности.
  3. за постоянно ползване от политически партии и организации.
  4. на председателя, секретаря, членовете на настоятелството и на проверителната комисия и на членовете на техните семейства.

**Чл.11.** Читалището може да се сдружава с други читалища за постигане на своите цели и защита на своите интереси, за провеждане на съвместни дейности и инициативи при условията и реда на ЗНЧ.

**ІІІ. ГЛАВА ТРЕТА :**

**ЧЛЕНСТВО И УПРАВЛЕНИЕ**

**Чл.12. /1/** Членовете на читалището са индивидуални, колективни и почетни.

**/2/** Индивидуалните членове са български граждани. Те биват действителни и спомагателни:

1. **ДЕЙСТВИТЕЛНИТЕ ЧЛЕНОВЕ** са дееспособни лица са лица навършили 18 години, които участват в дейността на читалището, редовно плащат редовно годишния си членски внос и имат право да избират и да бъдат избирани. Той има право да получава пълна информация по интересуващите го въпроси от дейността на читалището. За членове на Настоятелството се избират лица, които са действителни членове на читалището.

2. **СПОМАГАТЕЛНИ ЧЛЕНОВЕ** са лица до 18 години. Те нямат право да избират и да бъдат избирани в ръководните органи на читалището. Те имат право на съвещателен глас.

**/3/** **КОЛЕКТИВНИТЕ ЧЛЕНОВЕ** съдействат за осъществяване целите и задачите на читалището, подпомагат неговата дейност, участват в поддържането и обогатяването на материалната му база и имат право на 1 (един) глас в Общото събрание. Колективните членове могат да бъдат:

* + - * професионални организации,
      * стопански организации,
      * търговски дружества,
      * кооперации и сдружения,
      * културно-просветни и любителски клубове и творчески колективи.

**/4/ ПОЧЕТНИ ЧЛЕНОВЕ** могат да бъдат български и чужди граждани с изклчителни заслуги към читалището или към културно-просветния живот в селото и общината.

**/5/** **ЧЛЕНОВЕТЕ НА ЧИТАЛИЩЕТО** са длъжни:

* + - * да спазват устава на Читалището.
      * да плащат редовно годишния си членски внос.
      * да опазват имуществото на читалището.
      * да участват в дейността на Читалището, според възможностите си.
      * да пазят и да не уронват доброто име на Читалището.

**/6/** Приемането на нови членове става с решение на Настоятелството след разглеждане на подадено от лицето заявление за членство, което се разглежда от Настоятелството на първото негово заседание, но не по-късно от 3 месеца от датата на подаването му.

**/7/** Прекратяване на членството се осъществява:

1. По собствено желание чрез подаване на заявление до Настоятелството на читалището, която се разглежда в едномесечен срок;
2. При неплащане на членски внос за срок от една календарна година;
3. При не спазване на Устава на читалището и оронване на доброто име на читалището;
4. При смърт;
5. При поставяне под пълно запрещение;
6. При изключване от Общото събрание.

**/8/** Определяне размера на членския внос става от Общото събрание, като същият е за една календарна година.

**Чл.13. ОРГАНИ на читалището** са Общото събрание, Настоятелството и Проверетелната комисия.

**Чл.14. /1/** Върховен орган на читалището е Общото събрание

**/2/** Общото събрание на читалището се състои от всички членове, имащи право на глас.

**Чл.15./1/ ОБЩОТО СЪБРАНИЕ**:

1. Изменя и допълва Устава.
2. Избира и освобождава членовете на Настоятелството, Проверителната комисия и Председателя.
3. Приема вътрешните актове, необходими за организацията на дейността на читалището
4. Изключва членове на читалището.
5. Определя основни насоки за дейността на читалището.
6. Взема решение за членуване или за прекратяване членството на читалището в читалищно сдружение.
7. Приема бюджета на читалището.
8. Приема годишния отчет за цялостната дейност до 30 март на следващата година.
9. Определя размера на годишния членски внос.
10. Отменя решения на органите на Читалището.
11. Взема решения за откриване на клонове на Читалището след съгласуване с общината.
12. Взема решения за прекратяване на Читалището.
13. Взема решения за отнасяне до съда на незаконосъобразни действия на ръководството или отделни читалищни членове.

**/2/** Решенията на Общото събрание са задължителни за другите органи на читалището.

**Чл.16./1/** Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на Читалището с право на глас. При отказ на Настоятелството да свика Извънредно Общо събрание до 15 дни от постъпването на искането Проверителната комисия или една трета от членовете на читалището с право на глас могат да свикат Извънредно Общо събрание от свое име.

**/2/** Поканата за събрание трябва да съдържа дневния ред, датата, часа, мястото на провежданего му и кой го свиква.Тя трябва да бъде получена от действителните членове не по-късно от 7 дни преди датата на провеждането му. В същия срок на врата на читалищната библиотека и на други общодостъпни места в селото, където е дейността на читалището трябва да бъде залепена поканата за събранието или съобщение за събранието.

**/3/** Общото събрание е законно, ако на него присъстват най-малко половината от имащите право на глас членове на Читалището. При липса на кворум, събранието се отлага с един час. Тогава събранието е законно, ако на него присъстват не по-малко от една трета от членовете при Редовно Общо събрание и не по-малко от половината плюс един от членовете при Извънредно Общо събрание.

**/4/** Решенията по чл.15, ал.1, т.1, 4, 10, 11 и 12 се вземат с мнозинство най-малко от две трети от всички членове. Останалите решения се вземат с мнозинство повече от половината от присъстващите членове.

**Чл.17./1/** Изпълнителен орган на Читалището е Настоятелството, което се състои най-малко от трима членове, избрани за срок до три години. Същите да нямат роднински връзки по права и съребрена линия до четвърта степен, да не са осъждани на лишаване от свобода и да нямат конфликт на интереси съгласно Закона за конфликта на интереси.

**/2/ НАСТОЯТЕЛСТВОТО:**

1. Свиква Общото събрание.
2. Осигурява изпълнението на решенията на Общото събрание.
3. Подготвя и внася в Общото събрание проект за бюджет утвърждава щата му.
4. Подготвя и внася в Общото събрание отчет за дейността на читалището.
5. Назначава секретаря на Читалището и утвърждава длъжностната му характеристика.
6. Приема нови членове на читалището.
7. Може да прави предложения пред Общото събрание за размера на годишния членски внос.
8. Провежда най-малко 3 заседания годишно. Те са редовни, ако на тях присъстват повече от половината от членовете.

**/3/** Настоятелството взема решения с мнозинство повече от половината на членовете си.

**Чл.18. /1/** Председателят на Читалището е член на Настоятелството и се избира от Общото събрание за срок до 3 години.

**/2/ ПРЕДСЕДАТЕЛЯТ:**

1. Организира дейността на Читалището, съобразно закона, устава и решенията на Общото събрание.
2. Представлява Читалището
3. Свиква и ръководи заседанията на Настоятелството и председателства Общото събрание.
4. Отчита дейността си пред Настоятелството.
5. Сключва и прекратява трудовите договори със служителите, съобразно бюджета на Читалището и въз основа Решение на Настоятелството.
6. Подпомага и контролира дейността на секретаря и служителите на читалището.

**Чл.19. /1/ СЕКРЕТАРЯТ** на Читалището:

1. Организира изпълнението на решенията на Настоятелството, включително решенията за изпълнението на бюджета
2. Организира текущата, основна и допълнителна дейност.
3. Отговаря за работата на щатния и хонорувания персонал.
4. Представлява Читалището заедно и поотделно с Председателя.

**/2/** Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта линия, както и да бъде съпруг/съпруга на Председателя на Читалището.

**Чл.20/1/ ПРОВЕРИТЕЛНАТА КОМИСИЯ** се състои най-малко от трима членове, избрани за срок до три години.

**/2/** Членове на Проверителната комисия не могат да бъдат лица, които са в трудовоправни отношения с Читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по свотовство от първа степен.

**/3/** Проверетелната комисия осъществява контрол върху дейността на Настоятелството, Председателя и Секретаря на Читалището по спазване на закона, Устава и решенията на Общото събрание.

**/4/** При констатирани нарушения, Проверетелната комисия уведомява Общото събрание на Читалището, а при данни за извършени престъпления и органите на прокуратурата.

**Чл.20. /1/** Не могат да бъдат избирани за членове на Настоятелството и Проверетелната комисия, и за секретари лица, които са осъждани на лишаване от свобода за умишлени престъпления от общ характер.

**/2/** Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ІV. ГЛАВА ЧЕТВЪРТА :**

**ИМУЩЕСТВО И ФИНАНСИРАНЕ**

**Чл.21.** Имуществото на Читалището се състои от право на собственост и от други вещни права, вземания, ценни книжа, други права и задължения.

**Чл.22. /1/** Читалището набира средства от следните източници:

1. Членски внос.
2. Културно-просветна и информационна дейност.
3. Субсидии от държавния и общинския бюджет.
4. Наеми от движимо и недвижимо имущество.
5. Дарения и завещания.
6. Други приходи.

**/2/** Читалищните средства се влагат по банковите сметки на Читалището и се изразходват в съответствие с неговия бюджет.

**/3/** Сумите от дарения се изразходват според волята на дарителите или по решение на Настоятелството, ако няма налице волеизявление.

**/3/** Читалищното настоятелство награждава парично и материално проявили се читалищни служители и изявени членове, допринесли за обогатяване дейността на Читалището.

**/4/** По решение на Читалищното настоятелство се награждават с парични и материални награди проявили се читалищни служители изявени творци и културни деятели, а така също и граждани допринесли за развитие на културно-просветното дело или осъществили подкрепа на читалищните дейности.

**Чл.23./1/** Читалищното настоятелство изготвя годишния отчет за приходите и разходите, който се приема от Общото събрание. Отчетът за изразходваните от бюджета средства, се представя в Общината.

**/2/** Председателят на Читалището ежегодно в срок до 10 ноември представя на Кмета на Общината предложения за дейността на читалището за следващата година.

**/3/** Председателят на Читалището ежегодно в срок до 31 март представя пред Кмета на Общината и пред Общински съвет Доклад за осъществените читалищни дейности в изпълнение на общинската Програма за развитие на читалищната дейност и за изразходваните от бюджета средства през предходната година.

**Чл.24.** Счетоводната отчетност се води в пълно съответствие със Закона за счетоводството и подзаконовите документи по нея.

**V. ГЛАВА ПЕТА :**

**ПРЕКРАТЯВАНЕ**

**Чл.25. /1/** Читалището може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация или по решение на Окръжния съд, ако:

1. Дейността на Читалището противоречи на закона, Устава и добрите нрави.
2. Имуществото му не се използва според целите и предмета на дейността на Читалището.
3. Е налице трайна невъзможност Читалището да действа или не развива дейност за период от две години.
4. Не е учредено по законния ред.
5. Е обявено в несъстоятелност.

**/2/** Прекратяването на читалището по решение на окръжния съд може да бъде постановено по искане на прокурора. направено самостоятелно или след подаден сигнал от министъра на културата.

**Чл.26.** За неуредените в този устав случаи се прилага Законът за юридически лица с нестопанска цел.

**VI. ГЛАВА ШЕСТА :**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

&.1. Празникът на Читалището е на Деня на българската просвета и култура и на славянската писменост – 24 май.

&.2. Печатът на читалището е кръгъл. По периферията му е изписано: Народно читалище „Светлина 1998 г.” – с.Белица

В средата е изобразена разтворена книга,със слънце отгоре.

&.3. Лого Лира върху десния и ъгъл има разтворена книга а въру нея запалена факла.

1. за символиката на Читалището – изображение печата на читалището, който се поставя върху почетни знаци (плакети), знамето на читалището и други по решение на Настоятелството.

&.4. Награди на Читалището.

1. По решение на Настоятелството като награда се връчват: почетни знаци (плакети), статуетки или предметни награди на: почетни членове на читалището, изявени културни деятели, граждани с принос за развитие на културния живот в с.Белица и общината, както и на граждани с принос за осъществяване на читалищни дейности и инициативи. Наградите се връчват от Председателя или упълномощено от него лице.
2. Грамоти – се присъждат по решение на Настоятелството за заслуги към читалищния живот или за творчески, спортни и други постижения, както и на отличилите се в конкурси, състезания и други. Грамотите се връчват от Председателя или упълномощено лице.
3. Поздравителни адреси – се отправят по повод на различни чествания или за конкретни постижения. Поздравителните адреси присъждат от Настоятелството и се връчват от Председателя или упълномощено от него лице на физически или юридически лица.
4. Със свое решение Настоятелството може да присъди парични и материални награди на читалищни служители и изявени членове.,допринесли за обогатяване на дейността на Читалището като наградата на едно лице неможе да надвишава 200лв..

**Настоящият Устав е приет на РЕДОВНО ОБЩО СЪБРАНИЕ, състояло се на 11.12.2009 г. в с,Белица област Пловдив (Протокол от 11.12.2009г.) и е подписан от присъствали членове на НЧ „Светлина 1998г.”**

** НАРОДНО ЧИТАЛИЩЕ”СВЕТЛИНА1998г”с.БЕЛИЦА общ.ЛЪКИ,обл.ПЛОВДИВ**

***4242 с. Белица, общ. Лъки, обл. Пловдив***

**ОТЧЕТ**

**За осъществените читалищни дейности в Народно читалище „Светлина 1998г.”с.Белиица, в изпълнение на програма за развитие на читалищна дейност в община Лъки за 2018г.**

Този доклад е изготвен в изпълнение на разпоредбите на чл.26а, ал. 4 от закона за народнните читалища. През 2018г. в Народно читалище „Светлина 1998г.” с.Белица в изпълнение на Програма за развитие на читалищна дейност в Община Лъки за 2018г. се осъществиха следните читалищни дейности: **Библиотека и библиотечна дейност**

През изминалата 2018г. читателите в библиотеката са 27 човека. Взетите книги по читателски картони са 172 бр. Ползваните издания в библиотеката без изнасяне са 15 бр. Библиотеката е вписана в публичния регистър на Министерството на културата под № 2122 Библиотечния фонд е 3003 бр.

**Организация, подготовка и изяви на самодейци,честване на обича и и празници**

През изминалата 2018 година се проведоха следните мероприятия :

* 19.02.2018 г – 145 години от обесването на Васил Левски.

Във фоаето на читалището беше подредена витрина, в библиотеката се проведе литературно четене по темата.

- 01.03.2018г. – Ден на любителското художествено творчество

Кръжока по ръкоделие към читалището изработи интересни мартеници,най-добрите бяха подредени на изложба.

* 03.03.2018г. – Национален празник

По случай 140-та годишнина от Освобождението на България от османско иго бяха изготвени табла.В библиотеката желаещите гледаха видео материал.

* 08.03.2018г. - Международен ден на жената

Организирано беше 8-мо мартенско тържество. Събитието събра малки и големи.

06.05.2018г. – Направена беше възстановка на обичая ”Гергьовска китка”

11.08.2018. – НЧ”Светлина 1998г” и Кметство с.Белица организирахме и проведохме

празника на селото.

25.08.2018г. - По иниациатива на читалищното ръководство се направи възстановка на обичая”Молба за дъжд” с участието на самодейци от читалището.

07.10. 2018г. – Ден на приятелите на музеите и паметници на културата.

Във фоаето на читалището е събрана и изложена сбирка от предмети,използвани в миналото от населението в с.Белица.

01.11.2018г. – Ден на народните Будители

В библиотеката беше проведено литературно четене от членовете на литературния клуб.

21.12.2018г - Коледно тържество

С участието на певческата група за изворен фолклор. Изложба на кръжока по ръкоделие ,както и типични ястия за селото.

Настоящият се изготвя в три еднообразни екземпляра , по един за Кмета на Община Лъки, за Общински съвет и за Народно читалище „Светлина 1998г.” с.Белица

Чит.секретар: .............................. /В.Желева/

**НАРОДНО ЧИТАЛИЩЕ „СВЕТЛИНА 1998г” с.БЕЛИЦА , общ. ЛЪКИ**

**4242 с. Белица, общ. Лъки, обл . Пловдив**

***ПРЕДЛОЖЕНИЕ ЗА ДЕЙНОСТТА НА***

***ЧИТАЛИЩЕ „СВЕТЛИНА 1998г„ с. БЕЛИЦА***

***за 2019 год.***

Народно читалище „Светлина 1998г” с. Белица е единственото културно-просветно средище в най – младежкото и населено,съставно селище от община Лъки. Като единствена културна институция в селото, читалището работи за създаване,опазване и разпространение на духовни ценности,развитие и обогатяване на културния живот на селото, запазване обичаите и традициите на населението от района, разширяване и укрепване знанията и интереса към науката и изкуствата и културата както и възпитание и утвърждаване националното самосъзнание на населението от селото. Работата на читалището е изцяло в услуга на населението.

КРЪЖОЧНА И КРАЕВЕДСКА ДЕЙНОСТ

Разкрити са „Литературен клуб” ,Клуб „Шахмат” и Кръжок по „Ръкоделие”,който обхваща по - младото и по – възрастното население. Възстановен е обичаят „Гергьовденска китка”, „Молба за дъжд” както и певческа група за изворен фолклор към читалището .

През изминалата година започва събирането на музейна сбирка за бита и културата на с. Белица , продължава събирането и попълването и.

ПРИОРИТЕТИ Укрепване на читалището като самоуправляващо се културно-просветно сдружение на основата на действащото българско законодателство; Развитие на читалищната дейност на база защитени проекти и програми.Разширяване обхвата и съдържанието на текущата дейност на читалището. Създаване на пъртньорства за осъществяване на съвместни читалищни иниациативи и мероприятия.

БИБЛИОТЕКА И БИБЛИОТЕЧНА ДЕЙНОСТ В момента читалищната библиотека разполага с 3003 тома разностранна литература. Библиотеката на Читалището в с. Белица е единственото подходящо място за отсядане и четене на книги от стари и млади жители на селото. Имаме предложения от читатели да се закупят съвременни издания – речници, енциклопедии, детска ,научна и худ-литература,с която да се обогати библиотечния фонд .

ПРОЕКТИ И ПРОЕКТНИ ДЕЙНОСТИ

През 2019 г. Читалището ще кандидатства по проекти за отпускане на финансови средства за да се довърши ремонт на санитарните възли, така и на салона ,на който стените са подпухнали от предишни покривни течове и са в окаяно състояние.Както и за ушиване на носии . Развитието на читалището и читалищната дейност зависи от разработването и реализирането на проекти, които до голяма степен ще разнообразят и осмислят живота на населението от село Белица. Но без помощ и подкрепа от общината не можем да се справим .

***КАЛЕНДАР НА КУЛТУРНИТЕ ПРОЯВИ НА НЧ”СВЕТЛИНА 1998г” ЗА 2019г.*** **МЕСЕЦ ЯНУАРИ**

06.01. - 171 години от рождението на Христо Ботев /1848 – 1876/

- кът и рецитал „ Литературен клуб ”при НЧ

- 21.01. – Бабин ден / тържеството ще бъде проведено в библиотеката на читалището

**МЕСЕЦ ФЕВРУАРИ**

19.02. - 146 години от обесването на Васил Левски /1837 – 1873/

- рецитал и витрина „ Литературен клуб „ при НЧ

**МЕСЕЦ МАРТ**

01.03. - Ден на любителското художествено творчество

- изработка на мартеници Кръжок по ръкоделие при НЧ

- Баба Марта изложба на мартеници във фоаето на Читалището.

03.03. - 141 години от Освобождението на България от османско иго

/1878/ - национален празник - табла отг. Чит.секретар

08.03. - Международен ден на жената - програма изнесена от самодейци

/сбирка на жените в читалището/

**МЕСЕЦ АПРИЛ**

07.04. - Международен ден на здравето – здравна беседа с мед.работни

**МЕСЕЦ МАЙ**

06.05. – „ Гергьовденска китка „

Обичая ще бъде проведен пред Читалищната сграда

24.05. - Ден на българската просвета и култура

- посещение на културната програма в гр.Лъки

**МЕСЕЦ ЮНИ**

. – Обичаи „Молба за дъжд” ще бъде проведен –„ Под кривата върба” в центара на селото, с участието на самодейци при НЧ

**МЕСЕЦ ЮЛИ**

20.07. - Ден на шахмата шах – турнир

**МЕСЕЦ АВГУСТ**

* Празник на гр.Лъки – Участие на фолклорна група при НЧ

* Празник на селото –Участие на фолклорна група при НЧ

**МЕСЕЦ СЕПТЕМВРИ**

06.09. - 133 години от Съединението на Княжество България и Източна

Румелия - тематичен кът и табло в читалището.

**МЕСЕЦ ОКТОМВРИ**

01.10. - Международен ден на музиката и поезията

- срещи с поети и музиканти.

07.10. – Ден на приятелите на музеите и паметниците на културата

- среща с краеведи.

**МЕСЕЦ НОЕМВРИ**

01.11. - Ден на народните будители - Литературно четене в библиотеката на читалището.

**МЕСЕЦ ДЕКЕМВРИ**

20 - 30.12. - Коледни и Новогодишни тържества - гостувания на самодейни групи и състави от други общински читалища. Изнасяне на програма от самодейци при Читалище „Светлина 1998г”

**Народно читалище „ Светлина 1998г „ с. Белица, общ. Лъки, обл. Пловдив**

**Списъчен състав на настоятелство и проверителна комисия**

Силвия Мартинова Георгиева – Председател

Андрей Емилов Гюлев – Член на настоятелство

Сияна Здравкова Маджарова – Член на настоятелство

Венета Славчева Желева – Читалищен секретар

Стефка Стефанова Асенова – Член на проверителна комисия

Весела Димитрова Николова – Член на проверителна комисия

Десислава Стефанова Георгиева – Член на проверителна комисия